《成都》
宋代·钱惟演

武侯千载有遗灵，盘石刀痕尚未平。
巴妇自饶丹穴富，汉庭还责碧砮征。
雨经蜀市应和酒，琴到临邛别寄情。
知有忠臣能叱驭，不论云栈更峥嵘。

作者简介：钱惟演（977—1034）北宋大臣，西昆体骨干诗人。字希圣，钱塘（今浙江杭州）人。吴越忠懿王钱俶第十四子。从俶归宋，历右神武将军、太仆少卿、命直秘阁，预修《册府元龟》，累迁工部尚书，拜枢密使，官终崇信军节度使，博学能文，所著今存《家王故事》、《金坡遗事》。